Document ID: 31976R1526

31976R1526
L 169/56
SLUŽBENI LIST EUROPSKE UNIJE
UREDBA VIJEĆA (EEZ) br. 1526/76
od 24. lipnja 1976.
o uvozu posija i ostalih ostataka dobivenih prosijavanjem, mljevenjem ili drugom obradom određenih žitarica podrijetlom iz Maroka
VIJEĆE EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice, a posebno njegove članke 43. i 113.,
uzimajući u obzir prijedlog Komisije,
uzimajući u obzir mišljenje Europskog parlamenta (1),
budući da su Sporazum o suradnji između Europske ekonomske zajednice i Kraljevine Maroko i Privremeni sporazum (2) o prethodnoj primjeni određenih odredaba Sporazuma o suradnji potpisani 27. travnja 1976.;
budući da se, na temelju članka 23. Sporazuma o suradnji i članka 16. Privremenog sporazuma, pod uvjetom da Maroko uvede posebnu pristojbu na izvoz posija i ostalih ostataka dobivenih prosijavanjem, mljevenjem ili drugom obradom žitarica, osim kukuruza ili riže obuhvaćenih podbrojem 23.02 A II Zajedničke carinske tarife, promjenjiva komponenta uvozne pristojbe umanjuje za iznos jednak 60 % prosjeka promjenjivih komponenti pristojbi na predmetni proizvod za tri mjeseca koji prethode mjesecu u kojem je taj iznos utvrđen, a fiksna komponenta se ne primjenjuje;
budući da se ta posebna izvozna pristojba mora odraziti na uvoznu cijenu ovih proizvoda u Zajednici;
budući da, kako bi se osigurala ispravna primjena ovih sporazuma, treba usvojiti mjere koje zahtijevaju od uvoznika da u vrijeme uvoza posija i ostalih ostataka dostavi dokaz da je Maroko naplatio posebnu izvoznu pristojbu;
budući da, u skladu s, između ostalog, Sporazumom u obliku razmjene pisama koji se odnosi na članak 23. Sporazuma o suradnji i članak 16. Privremenog sporazuma između Europske ekonomske zajednice i Kraljevine Maroko o uvozu posija i mekinja podrijetlom iz Maroka u Zajednicu (3), ovi Sporazumi zahtijevaju detaljna pravila za njihovu primjenu,
DONIJELO JE OVU UREDBU:
Članak 1.
Promjenjiva komponenta pristojbe na uvoz posija i ostalih ostataka dobivenih prosijavanjem, mljevenjem ili drugom obradom žitarica, osim krumpira ili riže, obuhvaćenih podbrojem 23.02 A II Zajedničke carinske tarife i podrijetlom iz Maroka izračunava se u skladu s člankom 2. Uredbe Vijeća (EEZ) br. 2744/75 od 29. listopada 1975. o uvozno-izvoznom sustavu za proizvode dobivene od žitarica i riže (4) i umanjuje za iznos jednak 60 % prosječnih promjenjivih komponenti pristojbi na predmetni proizvod za tri mjeseca koji prethode mjesecu u kojem je taj iznos utvrđen.
Članak 2.
Članak 1. primjenjuje se na sav uvoz za koji uvoznik može predočiti dokaz da je Maroko naplatio posebnu izvoznu pristojbu u skladu s člankom 23. Sporazuma o suradnji ili s člankom 16. Privremenog sporazuma.
Članak 3.
Detaljna pravila za primjenu ove Uredbe, a posebno u pogledu utvrđivanja iznosa za koji se pristojba mora umanjiti, usvajaju se u skladu sa postupkom utvrđenim u članku 26. Uredbe br. 359/67/EEZ.
Članak 4.
Ne primjenjuje se fiksna komponenta pristojbe na uvoz posija i ostalih ostataka dobivenih prosijavanjem, mljevenjem ili drugom obradom žitarica, osim kukuruza ili riže, obuhvaćenih podbrojem 23.02 A II Zajedničke carinske tarife, podrijetlom iz Maroka.
Članak 5.
Ova Uredba stupa na snagu dan stupanja na snagu na dan stupanja na snagu Sporazuma u obliku razmjene pisama koji se odnosi na članak 23. Sporazuma o suradnji i članka 16. Privremenog sporazuma između Europske ekonomske zajednice i Kraljevine Maroko o uvozu posija i mekinja podrijetlom iz Maroka u Zajednicu.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 24. lipnja 1976.

Labels: 2
17
3
18
15